**DIRECȚIA GENERALĂ BIODIVERSITATE**

Nr. DGB/104912/13.09.2022

**REFERAT DE APROBARE**

Prin *Ordinul ministrului mediului, apelor și pădurilor nr. 2100/2022 privind aprobarea componenței nominale a* *Comitetului interministerial pentru analiza cadrului legal aplicabil sectoarelor cu impact asupra biodiversității* a fost aprobată componența nominală a Comitetului instituit prin art. 3 alin.(1) și (3) din *Hotărârea Guvernului nr. 781/2022 privind înființarea Comitetului interministerial pentru analiza cadrului legal aplicabil sectoarelor cu impact asupra biodiversității.*

Având în vedere prevederile art. 7 din *Hotărârea Guvernului nr. 781/2022* care menționează că *”Regulamentul de organizare şi funcţionare al Comitetului interministerial se adoptă de către acesta la prima sa reuniune, se aprobă prin ordin al ministrului mediului, apelor şi pădurilor, în termen de 30 de zile de la data intrării în vigoare a prezentei hotărâri, şi se publică în Monitorul Oficial al României, Partea I.* (3), în data de 29 august 2022 a avut loc prima reuniune a Comitetului interministerial sus-menționat, care a aprobat în unanimitate, fără modificări, propunerea de Regulament de organizare și funcționare.

În conformitate cu prevederile *Legii nr. 52/2003 privind transparenţa decizională în administraţia publică, republicată*, proiectul de Regulament va fi postat pe site-ul MMAP, la domeniul transparență decizională, spre consultare.

Având în vedere cele de mai sus, supunem spre analiză și aprobare prezentul *proiect de ordin al ministrului mediului, apelor și pădurilor privind aprobarea Regulamentului de organizare şi funcţionare al Comitetului interministerial pentru analiza cadrului legal aplicabil sectoarelor cu impact asupra biodiversității*.